**בס"ד**

**הכנסת אורחים שע"י "בואו שעריו בתודה..."**

משפחת מנחם היא משפחה ירושלמית מוכרת... מדובר בבעלי חסד מופלגים ומכניסי אורחים נדירים... המשפחה הזו נטלה על עצמה משימה... הם הרחיבו את הבית שלהם במיוחד... הם הוסיפו סלון ענק שיש בו מקום לעשרות מקומות ישיבה והם קראו לסלון הזה: בואו שעריו בתודה!!!

מידי ערב הם פותחים את שערי הסלון הזה... עבור האורחים שהגיעו היום לירושלים והקריבו קרבן תודה שיהיה להם היכן לשהות ולאכול את הקרבן תודה...

תבינו: תודה זה לא פשוט!!! תודה זה לא כמו שלמים... שלמים אפשר לאכול אותם לשני ימים ולילה אחד... נו... יש עוד מרווח נשימה... אבל תודה??? בתודה יש דין מיוחד שהיא נאכלת רק ללילה אחד עד חצות... ולא זו בלבד אלא יחד איתה יש ארבעים חלות!!! שגם אותם צריך לגמור עד חצות לילה... מדובר בכמות גדולה מאוד של אוכל שצריך לסיים אותה תוך שעות ספורות... ו... ו... ואסור להשאיר נותר!!!!

ממילא: הסיפור הגדול והעיקרי של קרבן תודה זה המוזמנים!!! אתה לא יכול להתחיל לגשת לקרבן תודה לפני שאתה יודע מראש שיש לך לכל הפחות שלושים ארבעים יהודים שאישרו את השתתפותם בסעודה!!! אחרת... אחרת אסור להקריב... אסור לגרום שישאר כ"כ הרבה כזיתים של נותר... ממילא: קרבן תודה זה סוג של קרבן שמחייב אולם שמחות מסודר!!! אתה צריך להושיב ציבור שלם שכולו מתאסף בשעה נקובה... מחלקים את כל המנות והלחמים בצורה שווה ואחראית כדי לוודא שאנחנו הולכים לזכות לקיים את רצון הש"י לסיים את כל מה שצריך לאכול היום ולגמור... ואחרי!!! אחרי שוידאנו שיש מספיק אוכלים לקרבן תודה הזה... ובעזה"ש עד חצות אנחנו נסיים את הכל... כעת!!! כעת נושם בעל השמחה לרווחה... וכעת הוא מתפנה סוף סוף לתת דרור להתרגשות העצומה שאופפת אותו...

ובעת סעודת המצוה, עשרות אנשים יושבים ואוכלים ושתיקה של רוממות שוררת בשעת האכילה... זה לא אכילה פשוטה... זה אכילת קודש!!! זה אכילה שמקדשת!!! זה אכילה שמסבים לה רק אנשים בני עליה שטבלו והם טהורים על טהרת קודש... זה אכילה שיש בה שמחה אמיתית!! מצד אחד הגוף נהנה מאכילת בשר מדושן... ומצד שני הנפש מתקדשת מהחפצא של קדושה שיש בבשר ובלחם הזה... עשרות תלמידי חכמים כאמור אוכלים בדבקות ובשתיקה, ומרגישים בכל כזית מצה, לחם, ובשר, שהם זוכים להכניס בקרבם – הרי הם מזדככים, מתקדשים, מיטהרים, מתעלים, מתקרבים ומתדבקים בהש"י יותר ויותר ...

ואז בעל השמחה מקבל את רשות הדיבור.!!!! הוא נעמד ומתחיל לספר את הכל... רבותי: שהחיינו וקיימנו והגיענו לזמן הזה... זכיתי היום לקיים את הנדר שפצו שפתי ודיבר פי בצר לי!!!! לפני חצי שנה עברה עלי תקופה מאוד קשה... הסוכר פתאום עלה... והרגשתי כאבים בחזה שהקרינו עד יד שמאל... וזהו... מאז אני זוכר רק במעורפל את היבבות של האמבולנסים.. ואת אנשי הצוות רוכנים עלי בלחץ... מכות חשמל וכו'... שכבתי כמה ימים בבית חולים במצב קשה... בני משפחה עמדו מודאגים ליד המיטה שלי... הייתה לי הרגשה שימי ספורים!!! ואז לפתע הפסוקים של יונה הנביא במעי הדגה צפו לי מול העיניים... ולחשתי באלם קול לאבא שבשמים: "מבטן שאול שיוועתי... ותשליכני מצולה בלבב ימים ונהר יסובבני כל משבריך וגליך עלי עברו.. ואני אמרתי נגרשתי מנגד עיניך אך הוסיף להביט אל היכל קדשך"??? שאלתי את עצמי כמו יונה בשעתו... האם יש תקוה שיום יבא ואני עוד אוסיף להביט אל היכל קדשך?? האם אני עוד אזכה לחונן את בית ה'??

ואז כיונה בשעתו נדרתי ואמרתי: "ואני בקול תודה אזבחה לך אשר נדרתי אשלמה ישועתה לה'"!!!! קבלתי על עצמי שאם אזכה לצאת ממיטת חוליי... אעלה לבית ה' ואקריב קרבן תודה...

והנה!!! אני זוכה לעמוד לפניכם כעת... בריא ושלם... ולא זו בלבד אלא זכיתי היום לחזות במו עיני את בית המקדש!!!!!

ר' יעקב פרץ בבכי סוער ואמר: ירושלמים יקרים... לעולם לא תבינו את ההרגשה של יהודי עורג וצמא אי שם... ושר לעצמו: "צמאה נפשי לאלוקים... מתי!!!! מתי אבא ואראה פני אלוקים!! מתי"... אין לכם מושג איזה ערגה... איזה כיסופים... ועוד במצב של שערי מוות... מתוך סימן שאלה "אך אוסיף להביט אל היכל קדשך..."?? ועכשיו שזכיתי להגיע לירושלים!! ולהקריב במו ידי קרבן תודה!!! ויש לי ב"ה כוחות לסמוך עליו בכל כוחי!!!! אז לא נותר לי אלא לנער אתכם ירושלמים יקרים ולשאוג בכל כוחי: "דעו כי ה' הוא האלוקים הוא עשנו ולו אנחנו עמו וצאן מרעיתו... בואו שעריו בתודה חצרותיו בתהילה... ועד דור ודור אמונתו"!!!! הנאמנות שלו היא לדור ולדור... גם אם יש רגעים שזה נראה שהסתרת פניך הייתי נבהל... דעו לכם: שעד דור ודור אמונתו...

ר' יעקב סיים את דבריו המרגשים... וכולם פצחו בריקוד סוער... "יודו לה' חסדו ונפלאותיו לבני אדם"... כוס ישועות והדמעות נמזגו והתמזגו שם כמים... והשמחה וההשגות שם הגיעו כמעט עד רוח הקודש... חידושי תודה נפלאים נתחדשו שם תוך כדי הסעודה... והדברים היו מאירים ושמחים כנתינתם בסיני.. כל המשתתפים שאבו שם קדושה ורוממות..

ואז!!! לפתע נכנס בעל האכסניה הרב מנחם!!! פניו זורחות מגודל היראת שמים השורה עליהם!!! הוא לא השתתף בשמחה. הוא לא נטל חלק בכל ה"עשרה טפחים מעל הקרקע" שהתחוללו פה בשעתיים האחרונות... הוא עומד על המשמר להזהיר על קיום מצות ה' כהלכתה. ר' מנחם ביקש את רשות הדיבור ואמר: רבותי!!! כפי שאתם רואים... אני לא שותף אתכם בשמחה הגדולה... ולא סתם!!!! אני בכוונה לא משתתף... אני פה עומד מהצד בשביל להזכיר לכם: שרבותי... עוד פחות משעה חצות לילה... ו... וכל בשר התודה חייב להיגמר עד אז... אם אני לא אשאר מהצד ואעמוד על המשמר... אם גם אני הייתי מסב יחד איתכם לשמחה הגדולה... הרי אף אחד לא היה מזכיר לכם ש... השעון דוחק!!!! לכן רבותי... את כל הדברי תורה... ואת כל הריקודים... ואת כל השמחה הגדולה תשאירו לאחרי חצות... וכעת כולם להתרכז בעבודת האכילה הקדושה!!!

אך כדי שהאכילה תהיה כראוי לאכילת קדשים באופן של חביבות המצוה ולא כאכילה גסה, הוסיף הרב מנחם ואמר: אם אתם רואים שאתם לא מספיקים... תגידו לי: יש לי פה ישיבה "חיי עולם" ממול!!! יושבים שם מידי ערב חמישים בחורים קדושים שאוכלים על טהרת קודש... והם כל ערב נמצאים פה מוכנים ומזומנים... במידה ובחצי שעה האחרונה אנחנו רואים שהציבור לא משתלטים על כל הבשר והלחמים... אנחנו מזעיקים אותם... הם רצים במהירות פה חמישים בחורים וניגשים מיד לעבודת האכילה למקווה... ובבת אחת נכנסים!!! והם בדרך כלל מצליחים תוך חמש דקות לסיים את כל הבשר והלחם...

ב"ה הציבור הצליח לגמור את הכל... ישבו שם עוד כמה שעות בדיבוק חברים... כל אחד נעמד בתורו וסיפר את חסדי ה' שעשה איתו... כל אחד סיפר כמה קרבנות תודה יצא לו להקריב בחיים... ובכל פעם מה היה הסיפור ומה היה הנס... זה היה ערב בלתי נשכח!!! ובעיקר ערב מחזק!!! ערב משמח!!! ערב שכולם יצאו ממנו בהתחזקות עצומה מתוך ידיעה שיש לנו אבא שבשמים שפועל ישועות מצמיח ישועות... ולא נותר לנו אלא לתלות עיניים מקוות... וכבר לראות ולתאר במוחינו היאך אנו מרקדים ומשוררים את השיר "לך אזבח זבח תודה ובשם ה' אקרא... בחצרות בית ה' בתוככי ירושלים הללוקה..."

---

בשעת לילה מאוחרת נתפזרו כל הסועדים לביתם... את עור הקרבן השאירו לבעל הבית כנהוג בתור הכרת הטוב על האכסניה הנפלאה... ומה אתה חושב... נגמר האירוע...??? למחרת בבית משפחת מנחם יש הרבה הרבה עבודה!!! דבר ראשון: לא מביאים מנקה נכרי שינקה את האולם... אוי ואבוי לנו אם מישהו כזה יבא לכאן... באותו רגע כל השולחנות והכסאות יהיו טמאים בטומאת זב... בני משפחת מנחם הפרושים והחברים בכבודם ובעצמם מנקים את הבית מתוך אהבת חסד.. ומתוך רצון לזכות גם היום בערב לעוד אורחים שיקדשו את הבית שלנו בקרבן תודה...